24CS เคาะราคาไอพีโอ 3.40 บ. เปิดจอง 23-27 ก.ย.นี้
“ทเวนตี้ โฟร์ คอน แอนด์ ซัพพลาย” หรือ 24CS เคาะราคาเสนอขายไอพีโอ 3.40 บ. เปิดจอง 23-27 ก.ย.65 ตั้งบล.เอเชีย เวลท์ เป็นผู้จัดการการจัดจำหน่ายและรับประกันการจำหน่าย
“ทเวนตี้ โฟร์ คอน แอนด์ ซัพพลาย” หรือ 24CS เคาะราคาเสนอขายไอพีโอ 3.40 บ. เปิดจอง 23-27 ก.ย.65
22 ก.ย. 2565

บริษัท ทเวนตี้ โฟร์ คอน แอนด์ ซัพพลาย จำกัด (มหาชน) หรือ 24CS กำหนดราคาเสนอขายหุ้นสามัญเพิ่มทุนให้แก่ประชาชนเป็นครั้งแรก (IPO) จำนวน 130 ล้านหุ้น มูลค่าที่ตราไว้ (พาร์) 0.50 บาทต่อหุ้น ที่ราคาหุ้นละ 3.40 บาท โดยจะเปิดให้จองซื้อระหว่างวันที่ 23-27 ก.ย. โดยมีบล.ยูโอบี เคย์เฮียน (ประเทศไทย) เป็นที่ปรึกษาทางการเงิน และบริษัทหลักทรัพย์ เอเชีย เวลท์ จำกัด เป็นผู้จัดการการจัดจำหน่ายและรับประกันการจำหน่าย
อนึ่ง 24CS ประกอบธุรกิจเป็นผู้นำเข้าและตัวแทนจัดจำหน่ายอุปกรณ์ประเภทปรับอากาศและระบายอากาศ แบรนด์ชั้นนำมาตรฐานสากลยี่ห้อ TROX และเป็นผู้จัดจำหน่ายผลิตภัณฑ์ประเภทอุปกรณ์ปรับอากาศและระบายอากาศแบรนด์ชั้นนำมาตรฐานสากลหลายรายอาทิเช่น TRANE, AAF, KRUGER HONEYWELL เป็นต้น นอกจากนี้ บริษัทยังเป็นผู้ให้บริการรับเหมาติดตั้งระบบวิศวกรรมประกอบอาคาร และงานรับเหมาก่อสร้างเพื่อสามารถให้การบริการแก่ลูกค้าได้อย่างครบวงจรมากขึ้น